[{"text_idx": "#000003", "text": "EAL kutsus lo\u0303ppenud hooajal ellu noortele (10...15-aastased) mo\u0303eldud vo\u0303istlusklassi Krosskart 125. Alustajatele mo\u0303eldud kuueka\u0308iguline krosskart on ta\u0308isvereline vo\u0303istlusso\u0303iduk: kiire, kerge ja turvaline, et omandada va\u0308ga hea so\u0303idutunnetus ja ja\u0308tkata autosportlase karja\u0308a\u0308ri mistahes so\u0303iduvahendil. Parimaks to\u0303estuseks on esimesel vo\u0303istlushooajal Eesti meistriks kroonitud noorsportlase Armin Raagi a\u0308sja lo\u0303ppenud FIA Mootorispordima\u0308ngudel tugevas rahvusvahelises konkurentsis kogu muu maailma sportlaste vastu saavutatud neljas koht."}, {"text_idx": "#000004", "text": "Eestis vo\u0303istlesid krosskardid nii rallikrossi Eesti meistrivo\u0303istluste sarjas kui va\u0308iksematel vo\u0303istlustel (superkross), samuti vo\u0303tsid paljud noored sportlased osa NEZ (Po\u0303hja-Euroopa regiooni) meistrivo\u0303istlustest, kus Armin Raag saavutas etapivo\u0303idu ja tuli debu\u0308tandina hooaja kokkuvo\u0303ttes kolmandaks."}, {"text_idx": "#000005", "text": "Eeloleval hooajal on kavas krosskartide vo\u0303istlusvo\u0303imalusi Eestis veelgi laiendada ja hooaega plaanime alustada ja\u0308a\u0308rajaso\u0303idu karikasarjaga. Just kiire so\u0303it ja\u0308a\u0308rajal paneb tugeva aluse edukale vo\u0303istlemisele mistahes muul pinnasel edasise hooaja ka\u0308igus ja soosivate ilmastikutingimuste olemasolul tasub seda vo\u0303imalust kasutada ko\u0303igil sportlastel. Aastaringse treenimise ja vo\u0303istlemise vo\u0303imalus on krosskardi tugevaks plussiks ja vo\u0303imaldab ja\u0308rjepidevat arengut."}, {"text_idx": "#000006", "text": "Krosskardi hooldamine ei ole u\u0308lema\u0308a\u0308ra keeruline ega kulukas. Eelteadmiste ja oskuste olemasolul tuleb hakkaja lapsevanem sellega kindlasti ise toime, kuid mugava ja taskukohase alternatiivina isetegemisele pakub EAL vo\u0303imalust kasutada EAL Rallikrossi Tulevikuta\u0308ht meeskonna ta\u0308isteenuseid. Nii on vo\u0303imalik va\u0308ltida tu\u0308likat tegelemist logistika, hoolduse ja varuosadega, samuti on kasutatav meeskonna hooaja jooksul kogutud oskusteave vo\u0303istlusso\u0303iduki seadistamise osas. Vo\u0303istleja mureks on vaid isikliku so\u0303iduvarustuse hankimine."}, {"text_idx": "#000007", "text": "Ootame sobivas vanuses poisse ja tu\u0308drukuid registreerima oma huvi ja leppima kokku vo\u0303imalikku proovipa\u0308eva, kus noor vo\u0303istleja saab teha esmatutvust so\u0303iduvahendiga ja saame omalt poolt ta\u0308psemalt tutvustada edasisi vo\u0303imalusi. Pane ennast huvilisena kirja siin ja kiirusta, sest kohtade arv Rallikrossi Tulevikuta\u0308he vo\u0303istkonnas on piiratud!"}, {"text_idx": "#000010", "text": "Ja\u0308a\u0308rajaso\u0303itjaid ootab ees peegelsile rada"}]